钦定古今图书集成/明伦汇编/宫闱典/第071卷 > 《立平王为皇太子诏》同前
## 钦定古今图书集成/明伦汇编/宫闱典/第071卷 > 《立平王为皇太子诏》同前

“舜去四凶而功格天地；武有七德而戡定黎元。故知
有大勋者受神明之副，仗高义者为匕鬯之主。朕恭
临宝位，亭育表区，以万姓之心为心，以兆人之命为
命。惟承继之道，咸以冢嫡居尊，而无私之怀，必推功
业为首，然后可保安社稷，永奉宗祧。第三子平王隆
基，孝而克忠，义而能勇。朕向居藩邸，虔守国彝，贵戚
中人，都无引接。群邪害正，凶党实繁，利口巧言，谗说
罔极。韦温、孙秀，朋党竞起；晋卿、楚客，交构其间。潜结
回邪，挤排端善，潜贮兵甲，将害朕躬。隆基密迩，其期
先难奋发，挺身鞠旅，众应如归，呼吸之间，凶渠殄灭。
安七庙于几堕，济群生于将殒。方舜之功过四比武
之德逾七，灵祇望在昆弟，乐推，一人，元良，万邦以定。
为君副者，非此而谁？”可立为皇太子。有司择日，备注
册命。